[{"text_idx": "#000000", "text": "Kolektantoj de lotusradikoj en glacia lago"}, {"text_idx": "#000001", "text": "\"Neg\u0302ego\", unu el la 24 sunperiodoj lau\u0306 la c\u0302ina luna kalendaro, komencig\u0302as en la 6-a, la 7-a au\u0306 la 8-a de decembro. C\u0302iuvintre post \"Neg\u0302ego\", kolektantoj de lotusradikoj en Binzhou de Shandong-provinco en orienta C\u0302inio, komencas kolekti lotusradikojn."}, {"text_idx": "#000002", "text": "La kolektantoj de lotusradikoj vestas sin per akvimunaj vestoj kun la pezo de 20-30 kilogramoj. Starante en lotuslageto profunda je pli ol unu metro, ili forpus\u0302as glaciflosaj\u0302ojn, kaj pas\u0302o post pas\u0302o iras en s\u0302limon. C\u0302iutage antau\u0306 la 8-a horo, 49-jara Yan Guoyuan kaj liaj kolegoj venas al la lotuslageto apud loka akvokonservejo por komenci sian laboron."}, {"text_idx": "#000003", "text": "Kolektado de lotusradikoj estas peniga kaj postulas apartan teknikan lertecon. Pro longtempa restado en akvo c\u0302iuj kolektantoj de lotusradikoj suferas de reu\u0306matisma artrito kaj en iliaj ungofendoj c\u0302iam estas neforigebla s\u0302limo. Antau\u0306 la frosta vintro kolektado de lotusradikoj ne estas tre malfacila. Kiam venas la dekdua monato de la luna kalendaro, la lotuslageto estas kovrata de dikaj glacioj. Sed g\u0302uste tiam c\u0302iu familio fritas pecojn da lotusradikoj en du kiel unuo, inter kiuj estas viandaj\u0302oj. Do en tiu periodo de la jaro la postulado por lotusradikoj farig\u0302as tre granda. Sekve de tio, la kolektantoj de lotusradikoj devas rompi glaciojn per martelo kaj kolekti lotusradikojn en tre malvarma akvo."}, {"text_idx": "#000004", "text": "Laborante ili devas porti alttensian akvos\u0302prucilon c\u0302e la talio por dispeli s\u0302limon. Kun la s\u0302arg\u0302o de 50-60 kilogramoj ili devas unue fleksi sian korpon, almeti sian vizag\u0302on preskau\u0306 sur la akvosurfacon, kaj poste etendi siajn du manojn en s\u0302limon por eltiri lotusradikojn."}, {"text_idx": "#000005", "text": "Je la sunsubiro Yan Guoyuan kaj liaj kolegoj finas sian laboron. Dum la tuta tago ili povas kolekti pli ol mil kilogramojn da lotusradikoj, kiuj kostas 0.7 juanojn kilograme. Tiel c\u0302iu el ili povas ricevi pli ol 200 juanojn. Kvankam la sumo estas negranda, tamen en g\u0302i estas entenata ilia espero por la vivo."}]